马治
官军后还西涧草堂
干戈一为用，十室九不完。
东西南北人，坏屋敢求安。
昨闻府兵下，徒跣入荆菅。
一市人尽虚，衡门驻旌竿。
还家动盈月，瓶粟久已殚。
幸兹西涧西，草堂适平宽。
竹林最无恙，秀色雨始干。
石梁不可援，更造酾风湍。
扫地山气润，开轩水声寒。
留榻依故处，援琴较初弹。
宾客稍稍来，畦蔬亦朝飡。
坐中谈时事，废食各永叹。
西峰数里外，草窃除岂难。
盛夏兵既集，翱翔彼河干。
乃知荆扬交，蝶血原野丹。
频年劳人马，未得贼肺肝。
憧憧往来地，供亿困百端。
我生固其时，飘飖愧飞翰。